Beurtkrag lyk só in komende daeArgieffoto (Foto: Unsplash) Suid-Afrikaners gaan nóg ’n naweek met beurtkrag tegemoet. Dit blyk in dié stadium dat fase 1- en 2-beurtkrag dié naweek sal geld. Eskom het Donderdagoggend aangekondig dat fase 3 tot vanmiddag 16:00 sal geld voordat daar na fase 4 oorgeskakel sal word. Fase 4 sal oornag tot Vrydagoggend 05:00 geld voordat beurtkrag na fase 2 afgeskaal sal word. Fase 2 beurtkrag sal Vrydag van 05:00 tot 16:00 geïmplementeer word. Die kragvoorsiener sê in ’n verklaring sy noodopwekkingsreserwes is byna uitgeput. Dit sluit diesel en gepompte opgaardamvlakke in. Eskom sê dít tesame met verskeie opwekkingseenhede wat onlangs onklaar geraak het, dra grootliks by tot die voortdurende opwekkingskapasiteitstekort. ’n Opwekkingseenheid elk by die Medupi-, Duvha- en Kendalkragstasie is egter sedert Dinsdagaand weer in diens gestel wat effe verblydende nuus is. In hierdie stadium is 5683 MW weens beplande instandhoudingswerk nie beskikbaar nie en nog 16 585 MW is weens onbeplande instandhoudingswerk nie beskikbaar nie. #PowerAlert1 Varying stages of loadshedding will be implemented until midnight on Sunday pic.twitter.com/ejrkswl9J2 — Eskom Hld SOC Ltd (@Eskom_SA) October 27, 2022